TRÜ sotsioloogia laboratoorium

TRÜ sotsioloogia laboratoorium (ka sotsioloogialabor) oli aastail 1966–1975 sotsioloogiauuringutega tegelenud Tartu Riikliku Ülikooli allüksus.Vooglaid, Ülo 1998. Sotsioloogialabor (1966–1975). Tartu Ülikooli ajaloo küsimusi 30. Tartu: TÜ Kirjastus, 79–83.

Sotsioloogialabor asutati ülikooli rektori Feodor Klementi korraldusega. 

Sotsioloogialabori rajaja ja juhataja oli Ülo Vooglaid. 

Labor korraldas kuulsaks saanud Kääriku seminare, kus osalesid tollased Nõukogude Liidu juhtivad sotsioloogid Leningradist ja Moskvast (Vladimir Jadov, Boriss Firsov, Juri Levada, Igor Kon, Andrei Zdravomõslov jt). Seminaride materjalid anti välja aastatel 1967–1969 ilmunud kogumikes "Kääriku I–III".Rämmer, Andu; Kalmus, Veronika; Käärik, Henn 2015. Academia sociologicae 25. Tartu Ülikooli ajaloo küsimusi 43. Tartu: TÜ Kirjastus, 8–39 (lk 15–16). 

Labori teadusliku töö kohta on Ülo Vooglaid muuhulgas märkinud: "Tänu prof. Mihhail Makarovi ja prof. Juri Lotmani töödele õnnestus laboris neil aastatel rajada eesmärgistatud protsesside üldteooria alused."Vooglaid 1998: 82.

Labor korraldas üritusi ka Tartu lähedal Tüüstre talus, seal paiknes labori arhiiv.Ülo Vooglaiule ei ole ükskõik, mis Eestist saab. Maris Balbati intervjuu Ülo Vooglaiuga, 2005.

1975. aastal sotsioloogialabor suleti ning Ülo Vooglaid heideti NLKP-st välja.Balbat 2005.

Viited

Kategooria:Tartu Ülikooli ajalugu
Kategooria:Sotsioloogia